
Vrijedno je spomenuti da su prvu 
sliku Milosrdnog Isusa, koja se trenutno 
nalazi u crkvi Svetog Trojstva u Vilniusu 
(Litva), proučavali znanstvenici koji su 
se prethodno bavili analizom Torinskog 
platna i rupca iz Manoppella (Italija). 
Ispostavilo se da slika na rupcu odgovara 
slici Milosrdnog Isusa, a Isusova veličina 
na Platnu da je ista kao na slici. 

Muka Isusova prema Platnu 


Platno nam daje detaljnije razumijevanje teme 
Isusove muke iz sva četiri evanđelja, čiji su autori 
zabilježili samo najvažnije činjenice, potrebne da 
ljudi postanu svjesni značenja spasiteljskog pos- 
lanja Gospodina Isusa na zemlji, što bi trebalo biti 
uvod u obraćenje. 


1. Ismijavanje Isusovo 

Nakon uhićenja, na milost i nemilost vojnika i Židova, Isus je bio ponižavan 
i šamaran. Poznati biblijski prijevodi ne odražavaju u potpunosti brutalnu 
narav ovih događaja. Ovo »šamaranje“ sastojalo se od upućivanja snažnih uda- 
raca šakom u desni dio lica Zatvorenika, uz istovremeno pljuvanje po Njemu. 
Lice osobe, prikazano na Platnu, iskrivljeno je oteklinom desne strane lica. 
»Šamar“, spomenut u Evanđelju, koji je Gospodinu Isusu uputio sluga velikog 
svećenika, bio je zapravo snažan udarac drvenim pendrekom ili štapom koji 
je ostavio trag u obliku široke rane u području nosa i obraza. Nosna hrskavi- 
ca bila je pri tome slomljena i iskrivljena udesno. Istrgnuti fragmenti brade 
dodatni su trag ovog ruganja. 


2. Bičevanje 

Kao posljedica udaraca remenom s dvostrukim metalnim kuglicama, na Isu- 
sovu su tijelu nastale brojne rane. Dva ili tri takva remena imali su rimski 
bičevi koji su se zvali flagellum taxillatum. Ostavljali su rane nalik broju osam. 
Na tijelu Čovjeka iz Torinskog platna bila je sto dvadeset i jedna. Pokrivale su 
cijelo Spasiteljevo tijelo, osim trbuha i područja oko srca. Na temelju Platna, 
znanstvenici su ustanovili da je Krist za vrijeme premlaćivanja bio prikovan 
za nizak stup. Stajao je nagnut, povijenih leđa. 


3. Krunjenje trnjem 
Trnova kruna koju su vojnici stavili na Isusovu glavu, bila je omotana oko 
nje poput kacige. Oštro trnje koje je virilo iz grančica, probijalo je kožu. Na 


Platnu se mogu uočiti krvni ugrušci iz arterija i vena. Trnje je bilo, najvje- 
rojatnije, uzrok rane u središtu čela, s tragom krvarenja u obliku brojke tri. 
Patnju su, kako je spomenuto na stranicama Evanđelja, vojnici produbili 
udarcima palica od trske po Isusovoj glavi. 


4. Križni put 

Dok je uzimao križ na svoja ramena ili bolje rečeno vodoravnu gredu (okomita 
je čekala na Golgoti), Isus je već bio oslabio od bičevanja. Manje rane prekrio 
je dvostruki sloj preodjevene odjeće. Ali ništa nije moglo ublažiti bol koju je 
Spasitelju, zbog udaraca biča, pričinjao pleksus ramenog živca, na njegovu 
desnom ramenu. Na mjestima gdje se greda naslanjala, tj. u blizini lopatica, 
nastajale su nove ogrebotine. Prostirale su se blago dijagonalno. Slabost tijela 
itrzaji užeta koji spajaju križ Gospodina Isusa s gredama koje su nosila druga 
dvojica osuđenika, uzrokovali su padove. Izgubivši ravnotežu,Krist je svom 
težinom padao na lijevo koljeno koje je bilo zdrobljeno i obilno je krvarilo. 
Ponekad bi padao na lice, a greda koju je nosio pritiskala ga je na gradsku 
ulicu. To objašnjava prisiljavanje stražara da mu Šimun Cirenac pomogne u 
nošenju križa. Prema liječnicima koji proučavaju Platno, Isusov koljeni zglob, 
onemogućavao je hodanje, a pogotovo nošenje tereta. Moguće je da je Isus 
posljednje korake napravio dok su ga vojnici vukli. 


5. Pribijanje na križ 
Na Torinskom platnu vidljivi su obilni krvni ugrušci oko zgloba. To su ostatci 
rana od čavala. Samo je na tom mjestu anatomska građa šake jamčila za- 


državanje težine tijela, obješenoga na križu. Nažalost, ovdje također prolazi 
središnji živac čija je ozljeda uzrokovala jake bolove. Njegovo oštećenje je, 
prema nekim znanstvenicima, bilo uzrok ograničene pokretljivosti palčeva. 
One su nevidljive na Platnu, skrivene iza ostala četiri prsta. 

Noge Gospodina Isusa bile su prikovane jednim čavlom. Prvo je prošao 
kroz lijevu nogu pa kroz desnu. Da bi to bilo moguće, potonji je iščašen u 
skočnom zglobu. Na temelju analize smjera kapljica krvi, znanstvenici su 
rekonstruirali položaj tijela na križu i smjer njegova kretanja, gore-dolje, kod 
udisanja zraka. 


6. Probijanje boka 
Trag jakog krvarenja, također, označava mjesto na koje je vojnik, već pokojnog 
Gospodina Isusa, ranio u desni bok. Na taj se način stražar želio pobrinuti da 
je osuđenik mrtav. Udarac je zadan odozdo. Oštrica koplja prošla je između 
petog i šestog rebra. Iznutra se izlila krv, a zatim je potekla tekućina slična 
vodi - plazma. 


7. Silazak s križa 
Nakon što su noge oslobođene čavala, a zatim i ruke, Spasiteljevo je tijelo 
položeno na Platno. Prema predaji, Majka Božja ga je uzela u naručje. Neki 
istraživači potvrdu ove činjenice vide u promjeni u tzv. krvavoj pruzi, koja 
je zapravo trag kapljica krvi koje su curile iz rane s bočne strane Gospodina 
Isusa. Prepreka koja je promijenila smjer njezina toka, mogla je biti Marijina 
ruka ili koljeno. 

> Kapljica krvi koja teče niz čelo u obliku obrnutog broja 3 (negativ) 


Tijelo Gospodina Isusa stavljeno je u grobnicu bez tradicionalnog pranja. 
Bilo je to zbog odredbi židovskog zakona. U slučaju nasilne smrti, preporuča- 
lo se na pokojnikovu tijelu ostaviti krv koja mu je, vjerovalo se, pripadala. 

Još jedan senzacionalan nalaz, tragovi su dva rimska novčića. U skladu 
sa židovskom tradicijom, stavljeni su na Spasiteljeve vjeđe. Istraživači su u 
njima prepoznali sitni novac - leptone - koji je kovan 29. godine po nalogu 
Poncija Pilata, namjesnika Palestine. 


8. Uskrsnuće 

Na kraju, treba naglasiti da slika zabilježena na Torinskom platnu nije 

jednostavan prikaz krvi i znoja koji prekrivaju, u njega umotano, tijelo. 
Bez obzira na tragove rana, na njemu se nalazi muškarčeva slika koja je 
»utisnuta“ površinski. Nastala je kao rezultat kemijskih promjena koje se 
sastoje od slabije ili intenzivnije oksidacije i dehidracije površinskih niti 
Platna. Tijelo je jednostavno nestalo iznutra, popraćeno erupcijom nepo- 
znate nam, moćne sile koja je napravila ovo »utiskivanje“ Spasiteljeve slike. 
»Kukuljica“ koja se sastojala od Platna i rupca kojima je bio prekriven u 
grobu, ostala je prazna. 

Vrijedno je napomenuti i da znanstvenici koji su ispitivali Platno, nisu na 
njemu zabilježili nijedan trag procesa truljenja koji bi dokazao razgradnju tijela 
koje je bilo pohranjeno u njemu. To pokazuje da se Uskrsnuće moralo dogoditi 
u roku od 36 sati nakon smrti. O čovjekovu nadnaravnom napuštanju Platna, 
svjedoče i svi krvni ugrušci koji su ostali netaknuti, što bi bilo nemoguće kod 
odvajanja od ljudskog tijela za koje su morali biti priljubljeni. 

Povijest Platna 

Ne znamo što se dogodilo s Platnom 
nakon Gospodinova uskrsnuća. Bez 
sumnje, njegovi su učenici u početku 
relikviju čuvali u Palestini, a kada su se 
progoni Crkve pojačali, također i na dru- 
gim područjima Svete zemlje i susjednih 
zemalja. Na temelju podataka sadržanih 
u »Povijesti crkve" Euzebija Cezarejskog, 
možemo pretpostaviti da je sredinom 1. 
stoljeća Platno stiglo u Edesu (današnja 
Turska). Jedan od rijetkih točno određe- 
nih datuma iz prvog tisućljeća je 944. go- 
dina kada je Platno, tada nazvano Man- 
dilion iz Edese, bizantska vojska prevezla 
u Carigrad (Instanbul). U glavnom gradu 
Istočnog Rimskog Carstva štovalo ga se 
preko 250 godina. Nakon što su grad 1204. 
godine zauzeli sudionici Četvrtog Križar- 
skog rata, Platno je u nerazjašnjenim 
okolnostima pronašlo put u Europu. Nje- 
gova daljnja sudbina slabo je dokumenti- 
rana. Znamo da se sredinom 14. stoljeća 
Mandilion nalazio u francuskoj po- 


krajini Champagne, u selu Lirey. Kao vla- 
sništvo moćne obitelji de Charny, mno- 
go je puta bilo premještano. Napokon 
je, 1453. godine, dospjelo u ruke savojske 
dinastije, koja ga je čuvala do 1983. godi- 
ne. U međuvremenu, 1578., Platno je sti- 
glo u Torino (Italija), gdje je i dan danas 
pohranjeno. 

Nije puno nedostajalo da Platno po- 
stane samo jedan od zapisa u kronikama. 
U noći s 3. na 4. prosinca 1532., dok je 
bilo pohranjeno u kapeli dvorca u Cham- 
bćryju, gotovo da je izgorjelo. Iz kapeli- 
ce zahvaćene vatrom, srebrno-metalni 
relikvijar iznio je, riskirajući svoj život, 
čuvar kapele, uz pomoć dvojice redovni- 
ka. Nažalost, tom je prilikom Platno bilo 
ozbiljno oštećeno. Rastopljeni metal u 
relikviji je načinio šesnaest većih i šest 
manjih rupa, a voda, kojom su zalili vrući 
sanduk, ostavila je tragove u obliku ne- 
koliko mrlja (u sredini i sa strane Platna). 


Torinsko platno 
Torinsko platno je pravokutni komad 
tkanine dimenzija 436 x 110 cm, u koje- 
ga je, po skidanju s križa, bilo umotano 
tijelo Isusa Krista. Ova dragocjena re- 
likvija sadrži Spasiteljevu sliku, koju je 
»utisnula“ tajanstvena sila za vrijeme 
Uskrsnuća te tragove znoja i prolivene 
krvi za vrijeme Svete muke. Na temelju 


toga možemo iščitati povijest posljednjih 
dana Kristova života, od uhićenja do smrti 
na križu. Relikvija je također svjedočan- 
stvo njegova Uskrsnuća. Stoga o Torin- 
skom platnu možemo reći da je to »peto 
Evanđelje". Uz to, možemo ga nazvati 
prvom fotografijom u povijesti, jer slika 
vidljiva na Platnu izgleda poput negativa. 


Kako je moguće da je Platno preživjelo? Prije svega, ono je bilo spomen na Go- 
spodina Isusa, i kao takvo, bilo je predmet koji su sljedeći naraštaji kršćana posebno 
štovali. Tim vrjednije bilo je jer je sadržavalo Učiteljev lik. Čuvano i štovano s velikom 
počašću kroz devetnaest stoljeća, u 20. stoljeću, zahvaljujući napretku znanosti, ob- 
ratilo nam se iznova. 


Ova nova era u povijesti Platna, započela je već u 19. stoljeću - točnije u noći s 28. 
na 29. svibnja 1898. godine, kada je fotograf Secondo Pia iz Torina snimio prvu foto- 
grafiju relikvije. Zamislite njegovo iznenađenje kada je razvio negativ i vidio jasnu 
sliku Gospodina Isusa, koju nije bilo moguće vidjeti golim okom. Vijest o tome brzo 
se proširila svijetom, izazivajući sporove među vjernicima koji relikviju prepoznaju 
kao autentičnu i skepticima koji je vide kao srednjovjekovnu krivotvorinu. Gledajući 
unatrag, možemo reći da je razvoj znanosti ispravnom proglasio prvu opciju. 


